Уаха асааҭ 11 шыҟоу еиԥш Гал ауааԥсыра аӡрыжә рзоушьҭхоит
16:23 16.10.2023 (ирҿыцуп: 16:24 16.10.2023)
© Sputnik / Акоп КущянОтключения воды
© Sputnik / Акоп Кущян
Арҽеиратә усурақәа ирыхҟьаны Гал ӡыда иҟоуп жьҭаара 16 асааҭ 12:00 раахыс.
АҞӘА, жьҭаара 16 – Sputnik. Гал ауааԥсыра аӡрыжә рзоушьҭхоит жьҭаара 16 асааҭ 23:00 шыҟоу, абри атәы аанацҳауеит "ГалМедиа" араион ахада актәи ихаҭыԥуаҩ Дмитри Адлеиба иажәақәа шьаҭас иганы.
Акоммуналтә маҵзурақәа русзуҩцәа ЕгрыГЕС атехникала аусурақәа мҩаԥыргоит ақыҭа Речх. Ақалақь ӡыла еиқәзыршәо аӡымҩангагатә цәаҳәа аӡы ахьацәцоз зегь аҭыԥ иқәырҵахьеит.
Ахәылбыҽха аӡы ауааԥсыра ироурц азы аусзуҩцәа ирылшо зегьы ҟарҵоит.